
A budapesti közösségi közlekedés fuzzy értékelési skála alapú szolgáltatásminőségi elemzése

Kulcsszavak: servqual modell;fuzzy értékelési skála;elvárt szint;észlelt szint;résérték-elemzés
A szolgáltatásminőség velejáró tulajdonságai, úgymint a nehezen definiálhatósága, a változékonysága és a szolgáltatás észlelése és értékelése körüli bizonytalanságok kifejezetten megnehezítik a pontos mérését, mivel az ehhez szükséges eszközök és eljárások nagyban különböznek egyes szektorok, illetve konkrét helyzetek között is. Ez a dolgozat több különböző megközelítését ötvözi a problémának, azzal a céllal, hogy a budapesti tömegközlekedés minőségének felmérésére legalkalmasabb módszert alakítsa ki és valósítsa meg. A SERVQUAL eszköz általános keretként kerül felhasználásra a helyzethez leginkább illeszkedő módosításokkal, míg a szolgáltatásminőséghez köthető bizonytalanságok kezelése a fuzzy halmazok tulajdonságainak felhasználásával történik. A módszertanok ötvözésének eredményeképp egy fuzzy Likert skálán alapuló kérdőív kerül kifejlesztésre, melyet a budapesti tömegközlekedés felhasználói töltenek ki. Az elvárásaik és az általuk észlelt szolgáltatási teljesítmény közti rések, illetve azok fuzzy megfelelőinek elemzése arra enged következtetni, hogy a "biztonságérzet" és a "megfelelő reagálási készség" dimenziók komoly szolgáltatásminőségi hiányt mutatnak. Az ezt követően felépített súlyozott modellből megállapítható, hogy a megbízhatóság, bár kisebb résértékeket mutat, mégis a felhasználók számára fontos eleme a minőségnek, amelyre a menedzsmentnek érdemes lehet figyelmet irányítani. A dolgozat ezen felül kiegészítő statisztikai elemzéseket is tartalmaz.



